Hulshorst

Van Wikipedie

Hulshorst is een darp in de gemeente Nunspeet, in de Nederlanse previnsie Gelderland. 't Darp had op 1 jannewaori 2006 1.988 inwoeners.

't Darp ligt in 't zujen van Nunspeet en in 't noorden van Harderwiek en Hierden an de Harderwiekerweg, vrogger stung de weg bekend onder de naam de Zujerzeestraotweg. 't Hef een meul en een eigen voetbalvereniging (V.V. Hulshorst) en tennisvereniging.

[bewark] Hulshorsterzand

Hulshorst steet ok bekend um de grote zandvestuving, die daorbie ligt. Disse zandverstuving beheurt samen mit die van Kootwiek tot de grootste zandverstuving van heel Europa.

[bewark] Stesjon Hulshorst

Hulshorst ligt an 't oudste stesjon van Nederland. Dit stesjon is niet meer in gebruuk en wort noen bewoend. 't Stesjon werd op 20 augustus 1863 eopend en is 't oudste, nog in de oorspronkelijke staot verkerende, stesjon van Nederland. 't Steet daorum ok op de Rieksmonementenliest. In 1876 kreeg 't de uutstraoling die 't noen hef, deurdat der een nieje verdieping op-ebouwd werd.

Op 31 mei 1987 hef de NS 't stesjon veurgoed esleuten, ondanks een ouwe akte uut de beginjaoren van 't stesjon, die garandeerde dat 't, zolang de spoorlien besteet, 't stesjon los mos blieven. Bie de anleg van de spoorlien naor Zwolle werd namelijk deur een landeigenaar, as veurweerde veur verkoop van grond, bedungen dat der ter plekke een halte eopend zou wodden.

[bewark] Gedicht

De dichter Gerrit Achterberg maakte der 't volgende gedicht over:

Hulshorst, als vergeten ijzer
is uw naam, binnen de dennen
en de bittere coniferen,
roest uw station;
waar de spoortrein naar het noorden
met een godverlaten knars
stilhoudt, niemand uitlaat
niemand inlaat, o minuten,
dat ik hoor het weinig waaien
als een oeroude legende
uit uw bossen: barse bende
rovers, rans en ruw
uit het witte veluwhart.
Interwiki's